
RAPORT
asupra Propunerii legislative pentru modificarea art.15, alin(1), lit.b 
din Legea nr.198/2008 privind serviciile consulare pentru care se percep taxe 
şi nivelul taxelor consulare la misiunile diplomatice şi oficiile consulare
 ale României în străinătate

In temeiul dispoziţiilor art.95 din Regulamentul Camerei Deputaţilor, republicat, cu modificările şi completările ulterioare, Comisia pentru politică externă este sesizată spre dezbatere, în fond, cu propunerea legislativă pentru modificarea art.15, alin(1), lit.b din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, trimisă cu adresa Plx271/2012 şi înregistrată cu nr.33/265 din 25 iunie 2012.
Senatul, în calitate de primă Cameră sesizată, a respins propunerea legislativă, în şedinţa din 18 iunie 2012.

Camera Deputaţilor este Cameră Decizională, în conformitate cu dispoziţiile art.75 din Constituţia României, republicată şi ale art.95 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă care ca obiect de reglementare modificarea art.15 alin.(1) lit.b) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, cu modificările şi completările ulterioare, în sensul acordării posibilităţii familiei celui decedat de a opta pentru repatrierea sau pentru înhumarea ori incinerarea în statul de reşedinţă în care a avut loc decesul.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.357 din 25 aprilie 2012.

Comisia pentru drepturile omului, culte şi problemele minorităţilor naţionale a avizat negativ propunerea legislativă, cu unanimitate de voturi, în şedinţa din 27 iunie a.c., conform avizului nr.271/2012 din 27 iunie 2012.

Comisia juridică, de disciplină şi imunităţi a avizat favorabil propunerea legislativă, cu unanimitate de voturi, în şedinţa din 28 august 2012, conform avizului cu nr. 271 din 28 august 2012.

In conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru politică externă au examinat propunerea legislativă în şedinţa din 11 septembrie a.c.

Din numărul total de 21 deputaţi au participat la dezbateri 19 deputaţi.

Urmare prezentării făcute de către domnul Ovidiu Dranga, Secretar de Stat în cadrul Ministerului Afacerilor Externe, membrii Comisiei pentru politică externă au apreciat că nu poate fi susţinută propunerea legislativă şi au decis, cu unanimitate de voturi, elaborarea unui raport de respingere.
În raport de obiectul şi conţinutul reglementării, iniţiativa legislativă face parte din categoria legilor ordinare.

